大角咀呢條街都幾多野食，經過呢間食burger見佢都幾多款簡，價錢中規中矩就入左去食💁🏻見個個飛驒牛漢堡做緊特價set就決定叫佢黎食。98蚊有埋combo都幾抵🤔個包有牛肉，煎蛋，菇同出面較少用既豆苗，口感勁豐富。包有烘過唔會淋patpat，牛肉食落同平時個d唔同，會嫩d同多d汁甘。combo要左薯格，勁大份！又係新鮮炸出黎，食極都仲有，同枱上面仲有3款醬可以點，正！飲品加左15蚊要梅茶，酸酸地又有茶味，解到熱氣既感覺😏😏